05 September: Jesus het kom doen wat jy nie kon nie . – Jan van der Watt - www.bybelkennis.co.za
by Mitch Kalp · Published 05/09/2017 · Updated 04/09/2017
Ef 1:1-14 (fokus 1:3-8)
In die Bybel het die mense ook maar lekker baklei. Soms het dit so sleg gegaan dat families niks meer met mekaar te doen wou hê nie. Hulle wou nie eers meer met mekaar praat nie.
Maar daar was ŉ manier om vrede te maak en weer vriende te word. Wat gebeur het is dat iemand anders, ŉ derdeparty, met die twee wat kwaaivriende was gaan praat en onderhandel het. Die probleem is dan met die hulp van die derde party deeglik uitgepluis. Al die kwaad en seerkry wat aangedoen is, moes weer goedgemaak word. As die een die ander iets geskuld het, moes daar gereël word dat dit betaal moes word, en so aan.
Mense was ook in so situasie met God. Ons het God so seergemaak dat ons op ons eie nooit weer goeie vriende met God kon word nie. Hoe sou ons dit alleen kon doen? Dink net, wie sou ooit ons sonde voor God kon regmaak. Hoe sou ons daai skuld ooit kon betaal? Wie van ons sou voor God kon verskyn om namens ons te onderhandel? As dit van ons afgehang het, sou alles verby gewees het.
Maar God het, soos altyd, eerste sy hand na ons toe uitgesteek. Hy het sy Seun na ons toe gestuur om vrede te kom maak. Jesus het die kwaaivriendskap in vriendskap kom verander (Ef 1:6-7). Hy het die skuld betaal wat ons nooit sou kon betaal nie. Hy het kom regmaak en heelmaak wat ons nooit sou kon nie. En Hy het ons hande weer in God se hand kom sit.
Dit is so bekende verhaal… en dit is jou verhaal, as jy op Jesus vertrou.
by Mitch Kalp · Published 05/12/2017 · Last modified 28/11/2017
by Mitch Kalp · Published 20/03/2017 · Last modified 01/03/2017
My roeping en lewensdoel (1)
Laaste 30 Dae: 18,245
Laaste 365 Dae: 364,239